
            PRIMAR

R E F E R A T



Spaţiul cu altă destinaţie decât aceea de locuinţă, format din 8 încăperi în suprafaţă de 157,92 mp., situat la parterul imobilului din Timişoara, str. Dorobanţilor bloc D1, înscris în C.F. nr.99575 Timişoara, nr. cadastral 30987/IX, a devenit liber prin evacuarea fostului chiriaş S.C. UNTIM S.A. 



Imobilul înscris în C.F. nr.99575 Timişoara, nr. cadastral 30987/IX nu este revendicat.

  
Prin cererea înregistrată la Primăria Municipiului Timişoara cu nr. SC2007-026068/21.11.2007, DIRECŢIA PENTRU SPORT A JUDEŢULUI TIMIŞ a solicitat atribuirea spaţiului de mai sus pentru sediu administrativ.

În şedinţa Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, din data de 04.12.2007, s-a analizat solicitarea Direcţiei pentru Tineret şi Sport Timiş hotărându-se să propunem Consiliului Local al Municipiului Timişoara un proiect de hotărâre privind atribuirea spaţiului cu altă destinaţie decât aceea de locuinţă, format din 8 încăperi în suprafaţa de 157,92 mp., situat la parterul imobilului din Timişoara, str. Dorobanţilor bloc D1, înscris în C.F. nr.99575 Timişoara nr. cadastral 30987/IX, pe o perioadă de 5 ani, cu destinaţia de sediu administrativ. 

Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre pentru atribuirea spaţiului cu altă destinaţie decât aceea de locuinţă, format din 8 încăperi în suprafaţa de 157,92 mp., situat la parterul imobilului din Timişoara, str. Dorobanţilor bloc D1, înscris în C.F. nr.99575 Timişoara nr. cadastral 30987/IX, către DIRECŢIA PENTRU SPORT A JUDEŢULUI TIMIŞ, pe o perioadă de 5 ani, cu destinaţia de sediu administrativ. 

